Free Ads in Dharmapuri
Looking for job (1) Designers jobs (4) Internet jobs (2) Media and advertising jobs (1)
Last Ads in Dharmapuri
we sell blackberry 9550 LCD,blackberry 9100 LCD 002/111blackberry 9105 LCD 001blackberry 9550 LCDblackberry 9650 LCDblackberry 8520 9300 LCD with frame blackberry 8700 LCDblackberry 8900 LCDblackberry 9100 9105 LCD 001/111blackberry 9670 LCDblackberry 9700 LCD 002 blackberry 9860 LCDblackberry 9900...
(Dharmapuri, Tamil Nadu) Cellular and smartphones in Tamil Nadu | Cellular and smartphones in India Hier betaal pasiënte net wat hulle kan bekostig | Netwerk24
Deur Marita Herselman 15 Junie 2019 17:14
Pasiënte betaal net wat hulle kan bekostig vir dié doktersafspraak.
Dít is dr. Paulo de Valdoleiros se beleid vir sy praktyk wat hy vandeesweek in Bloemfontein geopen het.
Sy betalingsbeleid word aangedui op sy praktyk, Walk-in Doctor, se muur in Kellnerstraat 100, Westdene.
Dr. Paulo de Valdoleiros in sy spreekkamer.Foto: Annemarié Burger
De Valdoleiros is passievol daaroor om sy medemens te help en oor hul gesondheid op te voed.
Walk-in Doctor, wat Maandag sy deure vir die publiek geopen het, is ’n primêre-gesondheidsdiensverskaffer, waar pasiënte ook basiese medikasie kan ontvang.
Die diens is egter nie vir kinders onder die ouderdom van sewe nie. De Valdoleiros meen hulle behoort eerder ’n pediater te besoek.
Hy is die enigste dokter in die praktyk, met Loretta Wesenaar en Jeanette Nazo by die ontvangs.
“Ek wil my werk doen; as jy mediese sorg benodig, help ek jou. Daarna besluit jy wat dié hulp werd is,” sê De Valdoleiros.
Dié dokter is ook ’n gereelde gas op Home Channel (DStv 176) se Real Health waar hy as kenner gesels.
Hy dra dié inisiatief al geruime tyd met hom.
Hy sê enigiemand is welkom om vir ’n konsultasie te kom – dit is nie net vir minderbevoorregtes nie.
“As jou mediese fonds uitgeput is, kan jy na my toe kom en besluit wat jy gaan betaal.”
Hy sê hy wil doen wat hy weet hy veronderstel is om te doen.
“Ons is op dié planeet vir ander, ons is nie vir onsself hier nie. As almal dit net besef het, sou ons na mekaar omgesien het en nie probleme gehad het nie.”
By dr. Paulo de Valdoleiros se praktyk, Walk-in Doctor in Bloemfontein, betaal pasiënte net wat hulle kan bekostig.Foto: Annemarié Burger
Eers nadat hy pasiënte gesien het, gaan hulle na ontvangs om te betaal soos hulle goeddink.
“Jy betaal wat jy kan bekostig, maar jy moet iets betaal.”
Maar sal mense nie dié beleid uitbuit nie?
Dr. Paulo de Valdoleiros in sy spreekkamer. Hy sê daar lê ’n soort vryheid daarin om primêre gesondheidsorg te bied en mense die keuse te gee om te betaal wat hulle kan bekostig..Foto: Annemarié Burger
“Jy kan nie die stelsel misbruik nie omdat daar nie ’n stelsel is nie – daar is nie ’n minimum bedrag nie.”
De Valdoleiros sê dit is ’n persoonlike saak – net die pasiënt sal weet as hy hiervan misbruik maak. Soos wanneer ’n pasiënt R50 betaal, terwyl hy R250 kon bekostig, sê hy.
Hy glo uit dié bedrae saamgevoeg sal hy kan oorleef. Hy het ook ander inkomstes soos dié van die televisieprogram en praatjies wat hy lewer.
De Valdoleiros sê daar lê ’n soort vryheid daarin om primêre gesondheidsorg te bied en dit op dié manier te doen.
* De Valdoleiros is in Portugal gebore en het in Mosambiek grootgeword. Hy is sedert 1974 in Suid-Afrika en het sy mediese graad aan die Universiteit van die Vrystaat (UV) verwerf.
Meer oor: Bloemfontein | Gesondheidsorg